钦定古今图书集成/明伦汇编/宫闱典/第013卷 > 日知录 > 《立皇后丞相率文武百僚称贺寿皇表》
## 钦定古今图书集成/明伦汇编/宫闱典/第013卷 > 日知录 > 《立皇后丞相率文武百僚称贺寿皇表》

前人

北宫移仗，方瞻与子之明；中禁正名，复奉《齐家》之训。
化行绵宇，驩动群心。〈中贺〉恭惟至尊寿皇圣帝陛下，
盛德日新，圣图天广。虽名持守，躬创业垂统之囏；不
惮忧勤，示贻谋燕翼之法。乃者独观道妙，将就葆颐，
犹崇朝亲发于德音，谓初政莫先于内治。“茂建壸则，
所以垂万世之典常；大明人伦，所以移四方之风俗。”
臣等获尘朝著，亲奉睿谟。发册昕庭，共仰光华之典；
称觞广殿，益深抃舞之情。